Die Dag Toe My Naeltjie Weg Was – hier "blok" ek!
Die Dag Toe My Naeltjie Weg Was
So jaar en 1/2 gelede, kort voor winter, rys ek uit my bad – voor my is daar ‘n spieël, elke vrou het mos maar ‘n spieël nodig by die bad vir al die vroue dinge van vrouwees ens.
Ek ignoreer die spieël, vir my was dit net daar omdat ek my gesig in die bad was dat die skuimbolle so staan, en daarvoor het ek die spieël nodig.
Maar toe vang my oog my lyf met die rys uit die bad… en so waar as waaragtig ek sien nie my naeltjie in my eens strykplank plat maag nie… ek sweer daar is net mooi niks behalwe ‘n rol wat ek nooit gehad het nie.
Angs het my beetgepak, en gewalg wonder ek tussen watter tyd en nou het ek my naeltjie verloor?
Laat daai aand terwyl ek en die man in die bed lê vra ek hom ewe, of sal ek sê vertel ek hom, my naeltjie is weg!!! Van wat die hel praat jy nou? Ek sê jou my naeltjie is gone, soos in heeltemal weg!
Hierdie gehardloop doen boggerol aan my middellyf, dit laat my net meer gryp na die brood en nou is my naeltjie weg, moer toe, sê ek hom. Hoekom sê jy nie vir my ek word vet nie? Baklei ek met hom – ek gaan nooit weer my naeltjie sien nie!!! Hy antwoord my soos volg: MAN, ek het agtergekom jy is nie meer so seningrig soos voorheen nie, maar ek het maar gedink jy word ook maar ouer nes alle vroumense so als verander mos maar?
Jy weet ek is bang vir vet word, jy weet ek het nie genoeg selfdissipline vir dieëte en daai crap nie, nou sal ek iets moet doen om net weet my naeltjie te sien.
En so begin my weeklikse marteling met Bodytech, ‘n skamele 20 minute se intense oefening met die een of ander martelingspak en allerhande elektrodes aan my gekoppel, jy oefen jou hele lyf in 20 min met jou eie weerstand. Ek doen dit nou van Nov 2015 weekliks, ek is gewoonlik vir 3 dae daarna seer, die ene spierpyne ens.
My wintersklere sit losser en ek voel sommer net weer effe beter oor myself. Ek vra my man so 2 dae terug, sien jy ek lyk beter, my wintersklere is losser aan my, ek voel sterk en gesond, maar ek is tjoepstil oor die naeltjie.
Ek waag dit wel om vir my dogter later die aand te sê dat my naeltjie is terug… en wat sal sy my antwoord… Ja, ma het ook nie meer die outannie figuur nie, ma is weer regop! VERBAAS DINK EK IN STILTE, en ek het net gedink my naeltjie is weg… maar hy is terug en ek hoef gelukkig nie my liefdesverhouding met allerhande brode in te boet nie… wat is 3 dae lank se seer per week, as jy darem nog brood kan eet!!!
10 thoughts on “Die Dag Toe My Naeltjie Weg Was”
April 27, 2017 at 8:45 nm
Ek wou nog se:”my innige simpatie” met n giggel en toe is jou naeltjie terug. Sommer woep wap. Well done.
April 27, 2017 at 8:50 nm
Haha, dit was nou kostelik geskryf. Ek dink op een of ander stadium in die lewe, soek elke vrou maar na haar naeltjie.
April 27, 2017 at 9:09 nm
Myne is baie ver weg
April 27, 2017 at 9:20 nm
Ag hoe blybiscek vir jou onthalwe! 😁
April 28, 2017 at 7:55 vm
‘n Goedbedoelde opmerking is soms net so effe taktloos!
April 28, 2017 at 11:08 vm
Ek moet nou versigtig hier kommentaar lewer, sodat dit nie na porn toe neig nie. So twee jaar gelede is ek en oudste dogter Italië toe. In Rome se bitter klein slaapkamer met sy nog kleiner badkamer, lê sy op die bed en kyk vir haar ma in die stort. Dis toe dat ek die feite van die lewe aan haar uitstip… ‘Drie keisers en 54 somers agter die rug, en ek het jare gelede my ‘fa..y’ kon raakgesien met die afkyk slag, behalwe in die spieël.’ So, ek verstaan ook van ñ verlore naeltjie EN DIES MEER.
April 28, 2017 at 12:35 nm
Lag ek nou lekker… ek is nie ydel nie, moet my nie verkeerd verstaan nie, maar ek is versot op brood en as ek nie keer nie sal ek rol – my verlies aan my naeltjie het gemaak dat ek bang was dat ek halt sou moes roep met my intense liefdesverhouding met brood. My linkerenkel bestaan uit skroewe en plate danksy my seun wat nie op die tyd soos ooreengekom het tuis was na ‘n aand uit, toe hy 1ste jr op Universiteit was – en ek van my trappe afgeval het toe ek by die venster wou uitloer of ek sy karretjie buite sien. So elke ekstra kg voel ek in my been en juis daarom is ek versigtig. Maar die naeltjie het vg my oornag verdwyn en my man se verweer is, ek het nie gedink jy word vet nie – jy het net so sag geraak, asof…. ek ‘n uitgeryste broodjie is… 🤔
April 28, 2017 at 7:56 nm
Ek lag lekker vir almal se kommentaar en jou oulike storie!
April 30, 2017 at 6:07 nm
Op die ou end het ek die saak mooi oordink: Myne is al jaaaare weg en selfs Banting kon hom nie terugbring nie!
April 30, 2017 at 6:09 nm
Ha, ha…. maar banting doen die res die wereld se goed 😊 sê my swaer… ek dink sy naeltjie is ook weg al hol hy die een na die ander marathon…